stanford-oval/wikipedia huggingface dataset:
Attribuutti (taidehistoria)

Ignaz Hillebrandt, Pyhä Andreas 1721. Teoksen leijona on Pyhän Markuksen attribuutti.
Attribuutti (lat. attributum, verbistä attribuere ’liittää johonkin, omistaa jollekin’) tai tunnuskuva on esine tai käsite, joka liitetään henkilön tai allegorisen käsitteen yhteyteen tämän tunnistamiseksi. Keskiajan taiteessa attribuutit olivat tärkeitä pyhimysten ja personifioitujen käsitteiden tuntomerkkeinä. Attribuutti eroaa symbolista siten, että sillä ei ole tavallisesti esineellisen merkityksen lisäksi vertauskuvallista merkitystä. Attribuutit ovat tärkeitä myös esimerkiksi muotokuvissa.
Attribuutit ovat yleisiä uskonnollisessa taiteessa. Esimerkiksi Neitsyt Marian attribuutti saattaa olla valkea lilja, tai arkkienkeli Mikaelin haarniska, kuoleman viikate tai tiimalasi. Sama esine voi tilanteesta riippuen liittyä eri henkilöön ja samalla pyhimyksellä voi olla useita erilaisia attribuutteja. Keskiajan lopulla vakiintui tiukka attribuuttijärjestelmä.
Uskonnollisten hahmojen lisäksi myös myyttisillä tai historiallisilla henkilöhahmoilla saattaa olla attribuutteja. Attribuutteja ovat Pyhän Pietarin avaimet, Pyhän Katariinan pyörä, Vulkanuksen alasin tai Kupidon jousi. Niitä voidaan käyttää emblemaattisesti – esimerkiksi Pyhä Katariina voidaan esittää nojaamassa pyörään – attribuutteja voidaan myös käyttää monimutkaisemmin, esimerkiksi siten, että attribuutti ottaa sen kuvaaman henkilön paikan, kuten leijona, joka voi esittää Pyhää Markusta. Tällaisissa tapauksissa attribuutti toimii symbolin tavoin.
Taiteessa olevien attribuuttien, symbolien ja allegorioiden tutkimista kutsutaan ikonografiaksi.
Aiheesta muualla

Kuvia tai muita tiedostoja aiheesta Attribuutti (taidehistoria) Wikimedia Commonsissa
Air New Zealandin lento 901

| Air New Zealandin lento 901 |
| --- | --- |
 Onnettomuuskoneen jäännöksiä kuvattuna vuonna 2004.
Yhteenveto
Päivämäärä:  28. marraskuuta 1979
Onnettomuustyyppi:  Törmäys tulivuoreen
Tapahtumapaikka:  Rossinsaari, Etelämanner
Kuolleita:  257
Eloonjääneitä:  0
Lentokone
Konetyyppi:  McDonnell Douglas DC-10-30
Lentoyhtiö:  Air New Zealand
Matkustajia:  237
Miehistöä:  20
Air New Zealandin lento 901 (TE901) oli Air New Zealand -lentoyhtiön järjestämä lento, joka vei turisteja katsomaan Etelämantereen maisemia. Lennolla kone törmäsi Mount Erebus -tulivuoreen ja kaikki koneessa olleet kuolivat.
Onnettomuus

Air New Zealand on Uuden-Seelannin valtion omistama lentoyhtiö. Se oli aloittanut pari vuotta aiemmin vuonna 1977 maisemalennot Etelämantereelle. Lennot tehtiin selvästi turvallisen korkeuden alapuolella, että sen maksavat asiakkaat saivat parempia valokuvia. Turmalennolla lentokone ajautui väärälle reitille ja kone törmäsi 3794 metriä korkeaan tulivuori Mont Erebusiin. Nykypäivän tekniikalla tämä ei olisi enää mahdollista. Koneen matkustajista oli valtaosa uusiseelantilaisia. Tapahtuma-aikana onnettomuus sai aikaan suurta huomiota. Tuolloin Uudessa-Seelannissa asui noin kolme miljoonaa asukasta, ja lähes kaikilla oli jokin yhteys uhreihin tai muuten tapahtumiin osallistuneisiin. Lento-onnettomuuden uhreja oli 257, ja heistä neljääkymmentä ei koskaan tunnistettu. Valtaosa koneen hylystä jätettiin tapaturmapaikalle.
Turman tutkinta

Aluksi onnettomuudesta syytettiin lentäjiä, koska lentokone oli lentänyt turvallisen lentokorkeuden alapuolella. Tätä selitystä ei yleisesti hyväksytty. Turman tutkinta annettiin kuninkaalliselle komissiolle. Tutkintakomissio tuli siihen tulokseen, että lentoyhtiö Air New Zealand oli syyllinen onnettomuuteen. Lentoyhtiö oli ohjeistanut lentäjiä väärin, minkä takia lentäjät luulivat lentävänsä eri reittiä kuin mikä oli ohjelmoitu lentokoneeseen. Lentäjät luulivat lentävänsä tasaisen jäälakeuden yllä, vaikka itse asiassa heidän reitillään oli korkea tulivuori. Tutkintakomission mukaan lentoyhtiö oli sysännyt turman syyn lentäjien harteille välttääkseen oman vastuunsa. Tällä tavoin se pystyi välttämään omaisille maksettavia korvauksia. Tutkimuksen päällikkö Peter Mahon kuvasi lentoyhtiön puolustuksen puheita valheeksi lauseella "An orchestrated litany of lies", joka tarttui kansalliseen tietoisuuteen. Lentoyhtiö vei asian valitustuomioistuimeen ja voitti.
Anteeksipyyntö

Vielä neljäkymmentä vuotta myöhemminkin onnettomuus puhutti Uudessa-Seelannissa. Vuonna 2019 lentoyhtiö Air New Zealandin puheenjohtaja Therese Walsh pahoitteli lentoyhtiön puolesta, että oli vuonna 1979 epäonnistunut huolehtimaan matkustajistaan ja henkilöstöstään. Samalla Uuden-Seelannin pääministeri Jacinda Ardern esitti anteeksipyynnön Uuden-Seelannin hallituksen puolesta.
Aiheesta muualla

Kuvia tai muita tiedostoja aiheesta Air New Zealandin lento 901 Wikimedia Commonsissa
Kartta onnettomuuslennon reitistä
Onnettomuuden muistomerkki Waikumeten hautausmaalla Aucklandin Glen Edenissä
Attribuuttikielioppi

Attribuuttikielioppi määrittelee attribuutit formaalin kielen pääte- ja välikesymboleille sekä produktioille ominaiset laskusäännöt, joissa attribuuttien arvoja käytetään. Laskusääntöjä kutsutaan myös semanttisiksi toiminnoiksi. Laskusäännöillä ei saa olla sivuvaikutuksia. Kieliopista voidaan muodostaa abstrakti syntaksipuu ja attribuuttien laskusäännöt ovat puun solmukohdissa. Attribuutit voivat olla joko synteettisiä tai periytyneitä. Synteettiset attribuutit ovat aina attribuuttien laskusääntöjen tuloksista saatuja ja periytyneet ovat vanhemmilta solmukohdilta saatuja.
Esimerkki

Esimerkin Yhteydetön kielioppi kuvaa kielen, jolla voi kirjoittaa yksinkertaisia matemaattisia lauseita:
Alla esitettyllä attribuuttikieliopilla pystyy laskemaan lukuarvoja kirjoitetuista lausekkeista. Kielioppi käyttää vain synteettisiä attribuutteja, joten se on S-attribuuttikielioppi.
| Kielioppi | Semanttiset toiminnot |
| --- | --- |
Expr1 → Expr2 + Term: [ Expr1.value = Expr2.value + Term.value ]
Expr → Term: [ Expr.value = Term.value ]
Term1 → Term2 * Factor: [ Term1.value = Term2.value * Factor.value ]
Term → Factor: [ Term.value = Factor.value ]
Factor → "(" Expr ")": [ Factor.value =  Expr.value ]
Factor → integer: [ Factor.value = stringToInteger(integer.string) ]
August Boman (kustantaja)

August Aleksander Boman (1872 Hämeenlinna – 15. helmikuuta 1913 Hämeenlinna) oli suomalainen Hämeenlinnassa asunut kirjapainonjohtaja ja kirjankustantaja.
August Boman toimi latojana eri puolilla Suomea kunnes hän palasi kotikaupunkiinsa ja perusti vuonna 1900 kustannusliike Kariston yhdessä Arvi A. Karlssonin (myöhemmin Karisto) kanssa. Kustannusliike toimi aluksi nimellä Boman & Karlsson kunnes Boman myi osuutensa liikkestä vuonna 1906 ja yhtiö sai nimen Arvi A. Kariston kustannusliike. Boman perusti ja julkaisi myös Kanerva-nimistä kansanlehteä. Boman oli välillä kirjanpainajana Yhdysvalloissa 1907–1908 kunnes palasi Suomeen. Hän toimi Hämeenlinnan Uuden kirjapainon johtajana ja vuonna 1912 hän perusti Kivikarin kirjapainon Hämeenlinnaan. Boman oli urheiluseura Hämeenlinnan Tarmon perustajajäseniä ja hän toimi myös Hämeenlinnan Työväenyhdistyksen puheenjohtajana. Alkoholiongelmasta kärsinyt Boman surmasi itsensä ampumalla helmikuussa 1913.
Boman oli nainisissa Sofia Ulrika Björklundin kanssa. Heidän poikansa oli varatuomari, asianajaja ja Hämeenlinnan pormestari Arvi Kivikari.
Toimitustöitä

Pitkiksi puhteiksi 1–5, Kokoelma kertomuksia ja runoja ; toim. Aug. Boman, Arvi A. Karlsson. Boman ja Karlsson, Hämeenlinna 1901–1905
Ajeeb

Ajeebin esiintymisen mainos
Ajeeb oli shakkia pelaava näennäinen "automaatti". Sen loi Charles Hooper. Ajeeb esiteltiin ensi kertaa vuonna 1868. Hooper sanoi Ajeebin olevan edistynyttä teknologiaa, mutta todellisuudessa shakkia pelasi sen sisällä oleva taitava ihmispelaaja.
Ajeebin nukke näytti tummaihoiselta intialaiselta, jolla oli liikkuva pää ja oikea käsi. Nukke istui tyynyillä ison laatikon ääressä.
Hooper teki Ajeebin kanssa onnistuneen kiertueen Lontoossa, minkä jälkeen hän vei tämän Saksaan, Belgiaan, Ranskaan ja New Yorkiin. Tämäkin kiertue oli menestys. Ajeeb pelasi monia kuuluisia pelaajia vastaan. Näitä olivat muun muassa Charles Moehle, Albert Beauregard Hodges, Constant Ferdinand Burille ja Harry Nelson Pillsbury. Hooper lopetti Ajeebin kanssa esiintymisen vuonna 1895, mutta Ajeeb jatkoi muiden omistajien kanssa. Ajeeb katosi lopullisesti toisen maailmansodan aikana.
Turkkilainen toimi innoituksena Ajeebille.
Aiheesta muualla

Ajeeb ChessGames.com-sivustolla (englanniksi)
August Cappelen

August Cappelen 1850. Dagerrotypiaan perustuva Bernhard Höflingin kivipiirros.
Herman August Cappelen (1827–1852) oli  norjalainen maisemamaalari. Cappelen sai ylioppilaaksi tultuaan 1845 ohjausta piirustuksessa Hans Gudelta Kristiaaniassa ja matkusti seuraavana vuonna yhdessä tämän kanssa Düsseldorfiin, jossa hänen opettajakseen tuli professori Johann Wilhelm Schirmer. Käynti kotimaassa kesällä 1850 teki hänestä itsenäisen taiteilijan, ja elämänsä kahden viimeisen vuoden aikana hän loi useita suurisuuntaisia romanttisia maisemia Norjasta. Sellaisia ovat Metsälampi, Metsämaisema, Kuoleva aarniometsä sekä Syysaamu. Hänen naturalistiset, värikäsittelyltään ansiokkaat ulkoilmatutkielmansa osoittavat, että hänestä oli kehittymässä yksi Norjan etevimpiä ja omintakeisimpia taiteilijoita, mutta  ennenaikainen kuolema esti toiveiden toteutumisen.
August Cappelenin maalaus kotitalostaan Holdenista Ulefossissa (1850).
Aiheesta muualla

Kuvia tai muita tiedostoja aiheesta August Cappelen Wikimedia Commonsissa
Aftershock (Motörheadin albumi)

| Aftershock Motörhead |
| --- | --- | --- |

Studioalbumin tiedot
 Julkaistu: 21. lokakuuta 2013
 Tuottaja(t): Cameron Webb
 Tyylilaji: heavy metal, hard rock
 Kesto: 46.54
 Levy-yhtiö: UDR
Listasijoitukset
  Suomen virallinen lista: 5.
Motörheadin muut julkaisut
| The Wörld Is Yours 2010 | Aftershock 2013 | Bad Magic 2015 |
Aftershock on Motörheadin järjestyksessään 21. studioalbumi. Se julkaistiin 21. lokakuuta 2013 levymerkillä UDR. Albumi nousi Suomen virallisen listan sijalle 5.
Kappaleet

Heartbreaker – 3.04
Coup de Grace – 3.45
Lost Woman Blues – 4.09
End of Time – 3.17
Do You Believe – 2.58
Death Machine – 2.37
Dust and Glass – 2.50
Going to Mexico – 2.51
Silence When You Speak to Me – 4.30
Crying Shame – 4.28
Queen of the Damned – 2.40
Knife – 2.57
Keep Your Powder Dry – 3.54
Paralyzed – 2.50
Kokoonpano

Lemmy Kilmister – bassokitara, laulu
Phil Campbell – kitara
Mikkey Dee – rummut
Arvostelut

Metacritic: 78/100
Allmusic:
Blabbermouth: 9/10
Imperiumi: 8/10
Kaaoszine.fi: 9/10
Pitchfork Media: 7.6/10
Rolling Stone:
Soundi:
Aiheesta muualla

Albumi Aftershock (Motörheadin albumi) Encyclopaedia Metallum -sivustolla (englanniksi)
Aftershock discogs.com -sivustolla
Ailus

Ailus on muun muassa seuraavien suomalaisten henkilöiden sukunimi:
Alexandra Ailus (s 2002), koripalloilija
Merja Kasoi, ent. Ailus (s. 1968), järjestöjohtaja, Kuntien eläkevakuutuksen ent. toimitusjohtaja
Paul Ailus (1911–1983), muusikko, yrittäjä, säveltäjä ja sanoittaja
Rauno Ailus (s. 1940), koripalloilija
Ray Ailus (s. 1973), koripallovalmentaja ja koripalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Avaari

Avaari tarkoittaa seuraavia asioita:
avaarit, muinainen kansa Euraasiassa
avaarit, nykyinen kansa Kaukasiassa, pääasiassa Dagestanissa
avaari, dagestanilainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avar”, voi hakea sivunnimihaulla, laajalla sivunnimihaulla tai tekstihaulla.
Atami (1929)

| Atami / 熱海 |
| --- | --- |
 Atami

Aluksen vaiheet
Rakentaja:  Mitsui Engineering & Shipbuilding, Tama
Kölinlasku:  6. marraskuuta 1928
Laskettu vesille:  30. maaliskuuta 1929
Palveluskäyttöön:  30. kesäkuuta 1929
Poistui palveluskäytöstä:  30. syyskuuta 1945
Loppuvaihe:  Kiinalle 1945
Tekniset tiedot
Uppouma:  206 t (standardi) 225 t (normaali)
Pituus:  45,30 m (vesiraja) 46,30 m (kokonaispituus)
Leveys:  6,30 m
Syväys:  0,9 m
Koneteho:  1 300 ihp
Nopeus:  16,7 solmua
Miehistöä:  77
Aseistus
Aseistus:  1 × 8 cm/28 tykki 6 × konekivääriä
Atami (jap. 熱海) oli keisarillisen Japanin laivaston 1929 valmistunut Atami-luokan tykkivene.
Valmistus

Alus tilattiin vuoden 1927 hankinnoissa Mitsuin Taman telakalta, missä köli laskettiin 6. marraskuuta 1928. Alus laskettiin vesille 30. maaliskuuta 1929 ja valmistui 30. kesäkuuta.
Palvelus

Alus luokiteltiin 30. toukokuuta 1931 toisen luokan tykkiveneestä tykkiveneeksi. Se luovutettiin syyskuussa 1945 Kiinalle ja alus poistettiin alusluettelosta 30. syyskuuta.
A. F. Tanner

Antero Ferdinand Tanner (6. toukokuuta 1868 Rantasalmi – 27. marraskuuta 1920 Minneapolis, Minnesota) oli suomalainen lääkäri ja toimittaja. Tanner perusti vuonna 1900 Yhdysvaltain ensimmäisen suomenkielisen työväenlehden, ja hänet tunnettiin 1900-luvun alussa myös radikaalina sukupuolimoraalin uudistajana ja avioliittoinstituution vastustajana.
Tannerin vanhemmat olivat värjäri Anders Pyykkö ja Henrika Lajunen. Hän pääsi ylioppilaaksi 1891 Turun lyseosta ja opiskeli Helsingin yliopistossa valmistuen filosofian kandidaatiksi 1896, maisteriksi 1897 ja hammaslääketieteen kandidaatiksi 1897.
Tanner muutti 1899 Yhdysvaltoihin ja perusti New Yorkissa vuonna 1900 Amerikan Työmies -nimisen sosialistisen lehden. Lehti ilmestyi vain muutamia kuukausia, minkä jälkeen Tanner muutti Minneapolisiin opiskelemaan lääketiedettä. Palattuaan Suomeen hän perusti vuonna 1908 Helsingissä lyhytikäiseksi jääneen Nuorsosialisti-lehden.
Tanner julkaisi 1909–1910 lehteä nimeltä Uusi suunta : aikakauslehti yhteiskunta- ja sukupuolikysymyksiä ynnä itsekasvatusta varten. Vuonna 1909 julkaisemassaan kirjassa Sukupuoliyhteys taidenautinnoksi Tanner muun muassa ehdotti uudissanoja naisen ja miehen sukupuolielimille: hävyn tilalla olisi ollut lempiö ja miehen sukupuolielintä olisi kutsuttu helliöksi. Helsingin raastuvanoikeus määräsi joulukuussa 1911 Tannerin sukupuoliasioita käsitelleet teokset takavarikoitaviksi. Tannerin vapaamielisyys oli lopulta liikaa myös häntä aluksi tukeneelle Työmies-lehdelle, joka ei enää suostunut julkaisemaan hänen kirjoituksiaan.
Tanner tuomittiin maaliskuussa 1910 sakkoihin luvattomassa lääkärintoimen harjoittamisesta. Tanner itse kertoi opiskelleensa lääketiedettä Yhdysvalloissa ja suorittaneensa siellä lääketieteen tohtorin tutkinnon. Joulukuussa 1910 kenraalikuvernööri kehotti läänien kuvernöörejä kieltämään Tanneria pitämästä esitelmiä ja luentoja sukupuolikysymyksistä.
Tannerin puoliso oli Vendla Westerlund.
Teoksia

Juopon lahja juomarille : vuorokeskustelu : saanut toisen palkinnon R. Y. vuorokeskustelu-kilpailussa v. 1902. Raittiuden ystävien vuorokeskusteluja n:o 6. Raittiuden ystävät, Hämeenlinna 1903, 2. painos 1906
Avioliitto ja siveellisyyskysymys. Tekijä, Helsinki 1909 (Teos digitaalisessa muodossa, Työväenliikkeen kirjasto, digitaalinen arkisto)
Kuluttajat, teillä on valta. Leipä- ja kotikysymyksiä 3. Tekijä, Helsinki 1909
Sukupuoliyhteys taidenautinnoksi. Tekijä, Helsinki 1909, 3. painos Joel Björklund & Co, Worchester, Massachuttes 1911, näköispainos Suomen kirjamessut, Turku 1991  (Teos digitaalisessa muodossa, Työväenliikkeen kirjasto, digitaalinen arkisto)
Lapsikysymys ja ehkäisyoppi. Tietoa työväelle n:o 2. Alex. Halonen, Tampere 1909, 2. lis. painos 1910, 3. laaj. painos Tekijä, Helsinki 1911, 4. laaj. painos 1911 (Teoksen 3. painos digitaalisessa muodossa, Työväenliikkeen kirjasto, digitaalinen arkisto)
Avioelämän uudistus. Sukupuolikysymyksiä 1. Tekijä, Helsinki 1911
Sukupuolielämää : luonnontieteellis-lääketieteellinen sarja. 1 osa, Esikatseluja. Tekijä, Helsinki 1911 (Teos digitaalisessa muodossa, Työväenliikkeen kirjasto, digitaalinen arkisto)
Sukupuolikysymyksiä 4-6. Tampere 1911-1913
Yhdynnällinen hellintä. Tekijä, Helsinki 1911
Onnellinen avioelämä. Sukupuolikysymyksiä 7. Tekijä, Helsinki 1912
Anni ja Onni eli uusi elämänjärjestys : romaani nykyajalta. 1 osa, Kohoominen. Leipä- ja kotikysymyksiä 5. Tekijä, Helsinki 1913
Leipää omassa tuvassa : uusi viljelytapa : 2,000 jyvää. Leipä- ja kotikysymyksiä 1. Tekijä, Helsinki 1913
Löydetty paratiisi : asuntoreformi. Tekijä, Helsinki 1913
Anni ja Onni eli uusi elämänjärjestys : romaani nykyajalta. 2 osa, Uutta elämää. Leipä- ja kotikysymyksiä 5. Tekijä, Helsinki 1914
Biotiikka eli elämisopin aakkosia. Tekijä, Helsinki 1914 (Teos digitaalisessa muodossa, Työväenliikkeen kirjasto, digitaalinen arkisto)
Uusi elämistapa. Tekijä, Tampere 1914
Elämän pitentämisestä. Tekijä, Helsinki 1915, 2. lis. painos A. F. Tanner, Brooklyn, New York 1915
Ihannenainen. Tekijä, Helsinki 1915
Sosialismi. Leipä- ja kotikysymyksiä 4. ei julk. vuotta
Aimara

Aimara tarkoittaa seuraavia asioita:
aimarat, Andeilla elävä kansa
aimara, aimarakansan puhuma kieli
aimara, kala
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aimara”, voi hakea sivunnimihaulla, laajalla sivunnimihaulla tai tekstihaulla.
Avaaz.org

Avaaz on yhdysvaltalainen voittoa tavoittelematon järjestö, joka perustettiin tammikuussa 2007 ja joka edistää maailmanlaajuista aktivismia sellaisissa asioissa kuin ilmastonmuutos, ihmisoikeudet, eläinten oikeudet, korruptio, köyhyys ja konfliktit. Vuonna 2012 The Guardian kutsui Avaazia "maailman suurimmaksi ja tehokkaimmaksi online-aktivistiverkostoksi".  Järjestön nimeksi valitsema avaaz tarkoittaa ääntä tai laulua usealla kielellä; kuten hindiksi, urduksi ja persiaksi.
Käännös suomeksi
Avahi cleesei

| Avahi cleesei> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Indrit Indridae
Suku::  Villaindrit Avahi
Laji::  cleesei
Kaksiosainen nimi
 Avahi cleesei  Thalmann & Geissmann, 2005 

Katso myös
   Avahi cleesei Wikispeciesissä   Avahi cleesei Commonsissa 
Infobox OKNimi-testi OKIUCN-testi OK: 
Avahi cleesei on Madagaskarilla tavattava villaindrien sukuun kuuluva puoliapina.  Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Se on 55–67 cm pitkä ja painaa 700–1300 grammaa. Selkäpuolen villava turkki on harmaanruskea, vatsapuolen karva on lyhyempää ja vaaleanharmaata. Takajalkojen takapinta on valkoinen. Silmät ovat oranssinruskeat, ja niissä on musta reunus. Kasvot ovat vaaleammat kuin muu pää, ja niitä reunustaa kapea, tumma raita. Häntä on ruskeanharmaa.
Lajia on tavattu viime vuosina vain Tsingy de Bemarahan luonnonsuojelualueella Madagaskarin länsiosassa. Suojelualueen ulkopuolelle jäänyt metsä, jossa indrejä tavattiin vielä 1990-luvulla, on hakattu pois.
Avahi cleesei -indrit ovat yöaktiivisia. Ne syövät kasvisravintoa: puiden silmuja, kukkia ja nuoria versoja.
Laji on nimetty englantilaisen koomikon John Cleesen mukaan. Hän on tehnyt paljon työtä indrien suojelemiseksi.
Akaki Tsereteli

Akaki Tsereteli
Akaki Tsereteli (georg. აკაკი წერეთელი; 9. kesäkuuta 1840 Skhvitori – 26. tammikuuta 1915 Satškhere[lähde? ]) oli georgialainen kirjailija, hyväntekijä ja yksi Georgian itsenäisyysliikkeen johtajista.
Tsereteli syntyi Imeretin alueella huomattavaan aatelissukuun ja opiskeli Kutaisin lukiossa sekä Pietarin yliopistossa. Palattuaan Venäjältä Georgiaan hän alkoi julkaista runoja ja proosaa sekä artikkeleita Tsiskari-lehdessä. Hän liittyi kansallisliikkeen toisen merkittävän hahmon Ilia Tšavtšavadzen kanssa taisteluun konservatiivista aatelistoa vastaan, ja he nousivat 1900-luvun alkuun mennessä maan kansallisen heräämisen tärkeimmiksi suunnannäyttäjiksi. Lisäksi Tsereteli vaikutti georgialaisen journalismin syntyyn perustamalla ja toimittamalla useita suosittuja lehtiä, kuten Akakis tviuri krebuli ja Khumara.
Tsereteli kirjoitti lukuisia runoja ja romaaneja 1860-luvulta 1900-luvun alkuun. Monet hänet runoistaan muunnettiin lauluiksi, joista Suliko on edelleen yksi Georgian tunnetuimmista. Hänen romaaneihinsa lukeutuvat Baši-Atšuki (1895–1896) ja omaelämäkerrallinen Tšemi tavgadasavali (1894–1908).
Aiheesta muualla

Kuvia tai muita tiedostoja aiheesta Akaki Tsereteli Wikimedia Commonsissa
Aitkinin piirikunta

Aitkin Minnesotan kartalla
Aitkinin piirikunta  sijaitsee Yhdysvaltojen Minnesotan osavaltion itäosassa. Vuonna 2005 siellä oli 16 174 asukasta.  Osa Mille Lacsin intiaanireservaattia on piirikunnan alueella. Piirikunta on saanut nimensä turkiskauppias William Aitkinin mukaan
Uskonto

Vuonna 2010 enemmistö piirikunnan asukkaista eli 9 698 ei kuulunut mihinkään tuolloin tutkituista 236 uskonnollisesta yhteisöstä. Tähän lukuun sisältyvät eivät kuitenkaan ole välttämättä ateisteja ja osa saattaa kuulua sellaisiin uskonnollisiin yhteisöihin, jotka eivät esiintyneet tutkimuksessa. Toiseksi suurin ryhmä olivat niin sanotut päälinjan protestantit, joita oli 3 201. Evankelikaalisia protestantteja oli 1 725, muodostaen kolmanneksi suurimman ryhmän. katolisia oli 1 357 ja muihin uskonnollisiin yhteisöihin kuului 221 henkeä.
Vuonna 2010 suurimmat uskonnolliset yhteisöt olivat Amerikan evankelisluterilainen kirkko (ELCA) 2 398 jäsenellä, katolinen kirkko 1 357 jäsenellä ja Missouri-synodi 1 100 jäsenellä.
Aiheesta muualla

Aitkinin piirikunnan kotisivut
Minnesotan osavaltio
| --- | --- |
Alueet:   Arrowhead  Boundary Waters  Buffalo Ridge  Central  Coulee Region  Greater Minnesota  Iron Range  Minnesota River Valley  North Shore  Northwest Angle  Pipestone  Red River Valley  Southeast  Twin Cities metropolitan area 
Huomattavat kaupungit:   Bloomington  Duluth  Minneapolis  Rochester  Saint Cloud  Albert Lea  Alexandria  Andover  Anoka  Apple Valley  Austin  Bemidji  Blaine  Brainerd  Brooklyn Center  Brooklyn Park  Buffalo  Burnsville  Champlin  Chanhassen  Chaska  Cloquet  Columbia Heights  Coon Rapids  Cottage Grove  Crystal  Eagan  East Bethel  Eden Prairie  Edina  Elk River  Fairmont  Faribault  Farmington  Fergus Falls  Forest Lake  Fridley  Golden Valley  Ham Lake  Hastings  Hibbing  Hopkins  Hutchinson  Inver Grove Heights  Lakeville  Lino Lakes  Mankato  Maple Grove  Maplewood  Marshall  Mendota Heights  Minnetonka  Moorhead  Mounds View  New Brighton  New Hope  New Ulm  Northfield  North Mankato  North St. Paul  Oakdale  Owatonna  Plymouth  Prior Lake  Ramsey  Red Wing  Richfield  Robbinsdale  Rosemount  Roseville  Saint Paul (pääkaupunki)  St. Louis Park  St. Peter  Sartell  Sauk Rapids  Savage  Shakopee  Shoreview  South St. Paul  Stillwater  Vadnais Heights  West St. Paul  White Bear Lake  Willmar  Winona  Woodbury  Worthington 
Piirikunnat:   Aitkin  Anoka  Becker  Beltrami  Benton  Big Stone  Blue Earth  Brown  Carlton  Carver  Cass  Chippewa  Chisago  Clay  Clearwater  Cook  Cottonwood  Crow Wing  Dakota  Dodge  Douglas  Faribault  Fillmore  Freeborn  Goodhue  Grant  Hennepin  Houston  Hubbard  Isanti  Itasca  Jackson  Kanabec  Kandiyohi  Kittson  Koochiching  Lac qui Parle  Lake  Lake of the Woods  Le Sueur  Lincoln  Lyon  McLeod  Mahnomen  Marshall  Martin  Meeker  Mille Lacs  Morrison  Mower  Murray  Nicollet  Nobles  Norman  Olmsted  Otter Tail  Pennington  Pine  Pipestone  Polk  Pope  Ramsey  Red Lake  Redwood  Renville  Rice  Rock  Roseau  St. Louis  Scott  Sherburne  Sibley  Stearns  Steele  Stevens  Swift  Todd  Traverse  Wabasha  Wadena  Waseca  Washington  Watonwan  Wilkin  Winona  Wright  Yellow Medicine
Ailuromantia

Ailuromantia (tunnetaan myös nimellä felidomantia) on ennustusmenetelmä, joka käyttää kissoja ennakoimaan tulevaisuuden tapauksia, varsinkin säätä. Yksi yleisimmistä menetelmistä on hyödyntää kissan liikkeitä ja käyttäytymistä tulevan sään ennustamiseen: esimerkiksi jos kissa kääntää häntänsä tuleen tai muuhun lämmönlähteeseen, se ennustaa mahdollista sään muutosta, kuten rankkasateen tai kovan pakkasen tuloa. Toinen esimerkki on, että jos kissa käpristyy otsaansa koskettamalla maata, se osoittaa, että lähitulevaisuudessa on luvassa myrskyjä.[lähde? ]